Donald Trump voitti viisi esivaalia kuudesta ja hävisi vain Ohion. Demokraateissa Hillary Clinton voitti kaiken.

USA:n ”megatiistain” esivaaleissa äänestettiin Floridassa, Pohjois-Carolinassa, Ohiossa, Illinoisissa ja Missourissa.

* Republikaanien Donald Trump sai Floridassa noin 46 prosenttia äänistä. Senaattori Marco Rubio sai 27 prosenttia.

Voittaja Trump sai Floridasta 99 delegaattia ja muut eivät ainuttakaan.

Kotiosavaltiossaan hävinnyt Marco Rubio ilmoitti keskeyttävänsä presidenttikampanjansa.

* Ohion kuvernööri John Kasich sai kotiosavaltiossaan noin 46 ja Trump noin 36 prosenttia.

Voittaja Kasich sai Ohiosta 66 delegaattia ja muut eivät ainuttakaan.

* Illinoisissa Donald Trump oli saamassa noin 39 ja Ted Cruz noin 20 prosenttia.

Illinoisissa jaettiin 69 delegaattia voittaja Trumpia painottaen.

* Pohjois-Carolinassa voittanut Donald Trump sai noin 41 ja Ted Cruz noin 37 prosenttia äänistä.

Pohjois-Carolinassa jaettiin 72 delegaattia.

* Missourissa Trump sai 41 ja myös Cruz sai 41 prosenttia. Eroa oli Trumpin hyväksi noin 1 600 ääntä. Tarkistuslaskenta on mahdollinen.

Missourissa jaettiin 52 delegaattia. Ilmeinen voittaja Trump oli saamassa 39-44 delegaattia.

* Aiemmin tiistaina Trump oli jo voittanut yhdeksän delegaattia Pohjois-Mariaaneilta.

Donald Trump voitti näin viisi ”megatiistain” kuudesta esivaalista. John Kasich voitti yhden esivaalin. Ted Cruz ei voittanut yhtään. Marco Rubio ei voittanut yhtään.

New York Timesin arvio delegaattien lukumäärästä on nyt: Donald Trump 661, Ted Cruz 405, Marco Rubio 169 ja John Kasich 142 delegaattia. Enemmistöön tarvitaan 1 237 delegaattia. Tulevissa esivaaleissa on jaossa vielä 1 141 delegaattia.

Clinton voittoisa

* Demokraattien esivaaleissa Hillary Clinton voitti selvästi Floridan, Pohjois-Carolinan ja Ohion.

* Illinoisissa Hillary Clinton voitti tasaisen kilvan Bernie Sandersia vastaan.

* Missourissa Clintonin ja Sandersin välinen kilpailu oli tasainen. Äänten laskenta venyi ja Clinton ilmeisesti voitti lopulta 50-49.

NYT arvioi Hillary Clintonilla olevan 1 132 ja Bernie Sandersilla 818 delegaattia. Enemmistöön tarvitaan 2 383 delegaattia.